Op Maandag die 24ste September het die Tomis span die OVK Braaidag veiling bygewoon. Die veiling word gehou net buite Piketberg, langs die Kaap Agri silos. Die veiling, wat ’n jaarlikse instelling is, sorg vir groot opwinding onder die Piketberg boeregemeenskap. Boere, agente en kopers kom bymekaar om skaap te koop… en so bietjie ons land se erfenis met ’n vuurtjie en heerlike braaivleis te vier!